Հարավային Ամերիկայում, ավելի որոշակի` Բոլիվիայում շուրջ 5500 տարվա վաղեմության մի կավե անոթի և դրա վրա հայերեն տառերի առկայության մասին է մեր հարցազրույցը փաստագրական մի տեսանյութում դրանք առաջինը նկատած Մայր Աթոռի հայորդաց տների տեսուչ-տնօրեն հայր Կոմիտաս վարդապետ Հովնանյանի հետ: Հայր Կոմիտասը մեր ազգային արժեքների նվիրյալ, երևույթների խորքը թափանցելու բնատուր շնորհով, մեծ դիտողունակությամբ, վերլուծական ձիրքով օժտված մտավորական է և հոգևորական, որի համար մեր ազգի հոգևոր, բարոյական ու մշակութային արժեքներն անանց են, իսկ հայի առաքելությունը` նախասահմանված: